‘हर विधानसभा में 300 करोड़ के विकास करवाए जा रहे’
सफीदों | शहरीनिकाय राज्य मंत्री मनीष ग्रोवर ने कहा कि प्रदेश के सभी पूर्व मुख्यमंत्रियों ने अपने परिवार की राजनीति को आगे बढ़ाने का काम किया है। जो प्रदेश के विकास कार्यों को भुलाकर अपने बेटों को एमएलए बनाने तक ही सीमित रहे हैं। वे शनिवार देर शाम कस्बे की लैय्या धर्मशाला में लोगों को संबोधित कर रहे थे।
उन्होंने कहा कि पूर्व मुख्यमंत्रियों ने कभी भी पूरे प्रदेश के लिए कार्य नहीं किया, जिसकी वजह से आज भी कई जिलों में कोई विकास कार्य नहीं हुआ है। आज प्रदेश में पहले ऐसे मुख्यमंत्री ने सत्ता संभाली है, जिन्होंने 90 विधानसभाओं का दौरा कर हर जिले में विकासीय राशि बांटने का काम किया है। उन्होंने कहा कि हर विधानसभा में करीब 300 करोड़ रुपए के विकास करवाए जा रहे हैं। इस मौके पर एचएसएससी के सदस्य विजयपाल, जिलाध्यक्ष अमरपाल राणा, विधायक जसबीर देशवाल, सेवाराम सैनी आदि मौजूद रहे।
सफीदों. लोगोंको संबोधित करते राज्य मंत्री मनीष ग्रोवर।
awa_Deva hin_Deva hin_Deva awa_Deva